pythainlp/thai_wikipedia_clean_20230101 huggingface dataset:
ประเทศอาร์มีเนีย ซึ่งนำโดยนักหมากรุกหมายเลขสองของโลกอย่างเลอวอน อาโรเนียน เป็นผู้ชนะสามรายการ โดยช่วงก่อนหน้านี้ เขาเป็นผู้ชนะในค.ศ. 2006 และค.ศ. 2008 ส่วนทีมรัสเซียได้รับการจัดให้เป็นตัวเก็งก่อนการจัดหมากรุกสากลโอลิมเปียดอีกครั้ง แต่ก็พลาดโอกาสคว้าเหรียญทองเป็นสมัยที่ห้าติดต่อกันและได้ครองตำแหน่งที่สองของรายการ ในขณะที่ทีมยูเครนซึ่งเป็นจ้าวรายการอยู่ในอันดับที่สาม ในสามทีม ซึ่งได้แก่ จีน, อเมริกา และรัสเซีย สามารถทำคะแนนเท่ากันในการแข่งในระดับบนสุดของตารางก่อนรอบสุดท้ายของรายการที่ทีมจีนเป็นฝ่ายชนะในเกมไทเบรก แต่ในรอบสุดท้ายทีมจีนได้พบกับทีมยูเครน ซึ่งนำโดยวาสซิลี ไอวานชัค ขณะที่อาร์มีเนียเล่นกับฮังการีและรัสเซียเล่นกับเยอรมนี อาร์มีเนียและรัสเซียเป็นฝ่ายชนะการแข่งขันรอบสุดท้ายของพวกเขา แต่ยูเครนก็เป็นฝ่ายขึ้นนำจีนจากการป้องกันของพวกเขาที่ 3–1 และได้รับเหรียญรางวัล ทีมอาร์มีเนียและรัสเซียต่างต้องทำแมตช์พอยน์ในรอบชิงชนะเลิศ แต่อาร์มีเนียก็เป็นฝ่ายชนะไทเบรกได้ในรายการที่สามของพวกเขา ส่วนทีมยูเครนต่างรู้สึกดีใจเมื่อเป็นฝ่ายชนะในรอบสุดท้ายเมื่อพบกับจีน โดยได้รับรางวัลเหรียญทองแดง
วันที่ 24 พฤศจิกายน ค.ศ. 2010 "นิวยอร์กไทมส์" ได้ตีพิมพ์บทความที่เกี่ยวข้องกับความเป็นไปได้ว่าสหพันธ์หมากรุกสากลแห่งประเทศตุรกีได้จ่ายเงินให้แก่ผู้มีสิทธิเลือกจำนวน 120,000 ดอลลาร์สหรัฐเพื่อให้ชนะการเสนอจัดงานโอลิมเปียด โดยในรายงานทางการเงินที่เผยแพร่บนเว็บไซต์อย่างเป็นทางการของสหพันธ์หมากรุกตุรกี มีเชิงอรรถซึ่งแปลเป็นภาษาอังกฤษ โดยชี้ให้เห็นถึงการจัดสรรค่าใช้จ่ายสำหรับแท่นยืน, ที่ระลึก, ซุ้มกิจกรรม ตลอดจนที่พัก, การขนส่ง และอาหารสำหรับบางส่วนของสมาพันธ์หมากรุกโลกซึ่งได้รับมอบหมายในการลงคะแนนให้แก่เมืองที่จัด ซึ่งคำตอบอย่างเป็นทางการจากสหพันธ์หมากรุกตุรกีได้ปฏิเสธข้อกล่าวหาและอ้างว่าผลรวมของค่าใช้จ่ายไม่ได้มากพอที่จะเสนอราคาเพื่อการเป็นเจ้าภาพโอลิมเปียดได้ และได้ชี้แจงในความรับผิดชอบว่าค่าใช้จ่ายได้จัดสรรสำหรับผู้ได้รับมอบหมายด้วยความสุจริตในสภาสมาพันธ์หมากรุกโลกที่เดรสเดิน และเอกสารค่าใช้จ่ายโดยใบแจ้งหนี้เป็นหลักฐานว่าไม่ได้มีการให้เงินใด ๆ แก่ตัวแทนสมาพันธ์หมากรุกโลก และไม่มีใครใช้จ่ายเพื่อชดเชย
ในเดือนมิถุนายน ค.ศ. 2012 อาลี นิฮัท ยาซีชี ประธานสหพันธ์หมากรุกสากลแห่งประเทศตุรกี ได้ประกาศว่าไม่มีผู้ชี้ขาดจากเยอรมนี, อังกฤษ, ฝรั่งเศส, จอร์เจีย, สวิตเซอร์แลนด์, ยูเครน และสหรัฐอเมริกา ที่ได้รับการยอมรับสำหรับรายการ เนื่องด้วยการมีส่วนร่วมของประเทศเหล่านั้นในการเปิดตัวหรือสนับสนุนการดำเนินการในศาลในการสู้คดีกับสมาพันธ์หมากรุกโลก อันก่อให้เกิดปัญหาทางการเงินและการสูญเสียของรายได้แจกจ่ายเพื่อการพัฒนาหมากรุกสากลทั่วโลก ไม่กี่วันต่อมาทางสหพันธ์หมากรุกสากลแห่งประเทศอังกฤษได้ส่งจดหมายประท้วงไปยังสมาพันธ์หมากรุกโลก ซึ่งต่อมาได้มีการร่วมลงนามโดยสมาคมอื่น ๆ ที่ประกาศสนับสนุนพวกเขา
นักข่าวชาวรัสเซียชื่อเอฟเกนี ซูรอฟ ได้ปฏิเสธการลงทะเบียนและไม่ได้รับอนุญาตเข้าสู่สถานที่จัดการแข่งขันในฐานะของผู้สังเกตการณ์ จึงนำไปสู่การประท้วงโดยสหพันธ์หมากรุกสากลแห่งประเทศรัสเซีย กับผู้เล่นชั้นอีกนำกว่า 40 ราย
จักรวรรดิเม็กซิโก
จักรวรรดิเม็กซิโก อาจหมายถึง:
สุลต่านอะฮ์มัด มูอัซซัม
อะห์มูอัดซัมชาห์ อาหมัด (Ahmuadzam Shah Ahmad) หรือที่ในพงศาวดารไทยเรียกพระองค์ว่าหวันอาหมัด เป็นสุลต่านพระองค์แรกของรัฐปะหัง ประสูติเมื่อ พ.ศ. 2379
แต่เดิมนั้น ปะหังเป็นเพียงส่วนหนึ่งของยะโฮร์-เรียว แต่เมื่อเกิดการแก่งแย่งอำนาจกันภายใน ทำให้เบนดาหะราอาลี บิดาของหวันอาหมัดตั้งตัวเป็นอิสระใน พ.ศ. 2396 เมื่อเบนดาหะราอาลีถึงแก่อนิจกรรมใน พ.ศ. 2400 ได้เกิดสงครามกลางเมืองระหว่างมูตาฮีร์กับหวันอาหมัด โดยฝ่ายของมูตาฮีร์ มี เตเม็งกูอิบราฮิมแห่งยะโฮร์ ให้การสนับสนุน ส่วนหวันอาหมัดนั้นมีเจ้าเมืองกลันตัน เจ้าเมืองตรังกานู และสุลต่านมะห์มูดแห่งเรียวที่ถูกถอดถอนให้การสนับสนุน ต่อมาอังกฤษเข้ามาสนับสนุนมูตาฮีร์อย่างลับ ๆ ส่วนหวันอาหมัดได้รับการสนับสนุนจากสยามและขุนนางท้องถิ่น ในที่สุด หวันอาหมัดเป็นฝ่ายชนะใน พ.ศ. 2406 มูตาฮีร์ถึงแก่กรรมหลังจากนั้นไม่นาน สงครามกลางเมืองจึงสุดสิ้นลง
หวันอาหมัดปกครองปะหังจนถึง พ.ศ. 2424 ก็สถาปนาตนเองเป็นสุลต่านแห่งรัฐปะหัง อังกฤษพยายามเข้ามาเป็นมิตรและแทรกแซงกิจการภายในของปะหังแต่สุลต่านอาหมัดทรงบ่ายเบี่ยงไว้ได้ จนกระทั่งอังกฤษเริ่มดำเนินนโยบายแทรกแซงกิจการภายในของรัฐมลายูอย่างจริงจัง จึงพยายามเข้าไปแทรกแซงในรัฐปะหังอีก
ใน พ.ศ. 2425 มันซูร์ น้องชายของสุลต่านอาหมัดเกิดวิวาทกับสุลต่านอาหมัด มันซูร์หลบหนีไปรัฐยะโฮร์และคิดรวบรวมไพร่พลมาแย่งชิงอำนาจ ใน พ.ศ. 2427 อังกฤษเข้ามาไกล่เกลี่ย และพยายามเกลี้ยกล่อมให้สุลต่านอาหมัดตกลงทำสนธิสัญญากับอังกฤษแต่กว่าจะสำเร็จก็ล่วงเลยไปถึง พ.ศ. 2430 โดยต้องให้สุลต่านอาบูบาการ์แห่งยะโฮร์มาเกลี้ยกล่อม โดยข้อความในสนธิสัญญานั้น ระบุให้ปะหังเป็นรัฐที่มีอธิปไตย และค้ำประกันการสืบราชบัลลังก์ให้ตวนกูมะห์มูด โอรสของสุลต่านอาหมัด ต่อมา ใน พ.ศ. 2431 อังกฤษบีบบังคับปะหังอย่างแข็งกร่าวมากขึ้น จนต้องยอมให้มีผู้แทนอังกฤษมาประจำที่ปะหัง มีอำนาจดูแลกิจการภายในและต่างประเทศของปะหัง
หลังลงนามในสนธิสัญญาแล้ว สุลต่านอาหมัดตั้งให้ตวนกูมะห์มูดเป็นผู้สำเร็จราชการ พระองค์เสด็จไปอยู่เกาะตาวาร์ เมื่ออังกฤษเข้ามาเปลี่ยนแปลงระบบราชการ ทำให้ขุนนางท้องถิ่นเสียอำนาจ จึงเกิดการต่อต้านที่เรียกว่ากบฏบาฮามันหรือสงครามปะหังใน พ.ศ. 2434 ในช่วงแรก สุลต่านอาหมัดเห็นด้วยกับฝ่ายกบฏ แต่เมื่อถูกบีบจากอังกฤษมากเข้า พระองค์จำต้องแสดงพระองค์อยู่ฝ่ายตรงข้ามกับกลุ่มกบฏ อังกฤษนำทหารชาวสิกข์จากรัฐเซอลาโงร์เข้ามาปราบกบฏใน พ.ศ. 2435 ผู้นำกบฏหนีไปกลันตันและตรังกานูซึ่งขณะนั้นยังเป็นประเทศราชของสยาม อังกฤษพยายามเข้ามาจับผู้นำฝ่ายกบฏที่กลันตัน สยามจึงเข้าแทรกแซง โดยนำตัวผู้นำกบฏมาไว้ที่กรุงเทพมหานคร
ต่อมาใน พ.ศ. 2436 ปะหังก็ถูกรวมเข้ากับสหพันธรัฐมลายาที่ประกอบด้วยปะหัง เปรัก เซอลาโงร์ และเนอเกอรีเซิมบีลัน สุลต่านอาหมัดไม่มีทางเลือก นอกจากต้องยอมรับเพื่อแลกกับการค้ำประกันราชบัลลังก์ให้พระโอรสของพระองค์ พระองค์สิ้นพระชนม์ใน พ.ศ. 2460 รวมพระชนมายุได้ 81 พรรษา
หวันอาหมัด
โง ดิ่ญ เสี่ยม
โง ดิ่ญ เสี่ยม (; ในอดีตนิยมทับศัพท์ว่า โง ดินห์ เดียม, 3 มกราคม พ.ศ. 2444 – 2 พฤศจิกายน พ.ศ. 2506) เป็นนักการเมืองชาวเวียดนาม เขาเป็นนายกรัฐมนตรีคนสุดท้ายของรัฐเวียดนาม(พ.ศ. 2497–พ.ศ. 2498) และจากนั้นก็ได้ดำรงตำแหน่งเป็นประธานาธิบดีเวียดนามใต้(สาธารณรัฐเวียดนาม) ตั้งแต่ปี ค.ศ. 1955 จนกระทั่งเขาถูกปลดออกจากตำแหน่งและถูกลอบสังหารในช่วงการก่อรัฐประหารของกองทัพ ปี พ.ศ. 2506
เสี่ยมเกิดในครอบครัวนิกายคาทอลิกที่มีชื่อเสียง บุตรชายของข้าราชการระดับสูง โง ดินห์ คา เขาได้รับการศึกษาในโรงเรียนที่พูดเป็นภาษาฝรั่งเศสและคิดว่าจะติดตาม โง ดินห์ ถุก ผู้เป็นพี่ชายรองในการเป็นพระนักบวช แต่จนในที่สุดก็เลือกที่จะประกอบอาชีพเป็นข้าราชการ เขาได้ก้าวหน้าอย่างรวดเร็วในราชสำนักของจักรพรรดิบ๋าว ดั่ย กลายเป็นผู้ว่าราชการจังหวัดบิ่ญถ่วนในปี พ.ศ. 2472 และรัฐมนตรีว่าการกระทรวงมหาดไทยในปี พ.ศ. 2476 อย่างไรก็ตาม เขาก็ได้ลาออกจากตำแหน่งในช่วงหลังผ่านไปสามเดือนและประณามจักพรรดิว่าเป็นเครื่องมือของฝรั่งเศส เสี่ยมได้เข้ามาให้การสนับสนุนลัทธิชาตินิยมของชาวเวียดนาม โดยส่งเสริมในฐานะผู้ต่อต้านลัทธิคอมมิวนิสต์และต่อต้านลัทธิอาณานิคม "หนทางที่สาม" ซึ่งต่อต้านทั้งบ๋าว ดั่ยและโฮจิมินห์ ผู้นำลัทธิคอมมิวนิสต์ เขาได้ก่อตั้งพรรคเกิ่นลาวเพื่อสนับสนุนหลักการทางการเมืองของเขาเกี่ยวกับทฤษฏีศักดิ์ศรีของบุคคล
หลังจากถูกเนรเทศหลายปี เสี่ยมได้เดินทางกลับบ้านในเดือนกรกฎาคม พ.ศ. 2497 และได้รับการแต่งตั้งเป็นนายกรัฐมนตรีโดยบ๋าว ดั่ย ประมุขแห่งรัฐเวียดนามที่ได้รับการหนุนหลังจากชาติตะวันตก อนุสัญญาเจนีวาได้ถูกลงนามได้ไม่นาน หลังจากที่เขาได้เข้ารับตำแหน่ง โดยมีการแบ่งแยกประเทศเวียดนามตามเส้นขนานที่ 17 อย่างเป็นทางการ ในไม่ช้า เสี่ยมก็ได้รวบรวมอำนาจในเวียดนามใต้โดยได้รับความช่วยเหลือจากน้องชายของเขาอย่าง โง ดินห์ นู ภายหลังการลงประชามติอย่างเข้มข้นในปี พ.ศ. 2498 เขาได้ประกาศจัดตั้งสาธารณรัฐเวียดนาม โดยมีตัวเองเป็นประธานาธิบดี รัฐบาลของเขาได้รับการสนับสนุนจากประเทศฝ่ายต่อต้านลัทธิคอมมิวนิสต์อื่น ๆ โดยเฉพาะอย่างยิ่งคือ สหรัฐอเมริกา เสี่ยมได้ดำเนินแผนการสร้างชาติโดยเน้นการพัฒนาอุตสาหกรรมและชนบท ตั้งแต่ปี พ.ศ. 2500 เขาต้องเผชิญหน้ากับการก่อการกำเริบของพวกนิยมคอมมิวนิสต์ที่ได้รับการหนุนหลังโดยเวียดนามเหนือ จนในที่สุดก็ถูกจัดตั้งขึ้นอย่างเป็นทางการภายใต้ร่มธงของเวียดกง เขาได้ถูกพูดถึงการลอบสังหารและการก่อรัฐประหารมาหลายครั้ง และในปี พ.ศ. 2505 ได้จัดตั้งโครงการหมู่บ้านเชิงยุทธศาสตร์ขึ้นเพื่อเป็นรากฐานที่สำคัญของความพยายามในการต่อต้านผู้ก่อการกำเริบของเขา
การเล่นพรรคเล่นพวกของเสี่ยมต่อชาวนิกายคาทอลิกและกดขี่ข่มเหงชาวพุทธส่วนใหญ่ของเวียดนามใต้ ได้นำไปสู่ "วิกฤตการณ์ศาสนาพุทธ" ในปี พ.ศ. 2506 ความรุนแรงครั้งนี้ได้ทำลายความสัมพันธ์กับสหรัฐ และประเทศอื่น ๆ ก่อนหน้านี้ที่เห็นอกเห็นใจและระบอบการปกครองของเขาได้สูญเสียความนิยมจากความเป็นผู้นำของกองทัพสาธารณรัฐเวียดนาม เมื่อวันที่ 1 พฤศจิกายน พ.ศ. 2506 นายพลชั้นนำของประเทศได้เปิดฉากการก่อรัฐประหารโดยได้รับความช่วยเหลือจากสำนักข่าวกรองกลาง(CIA) เขาและนายนู น้องชายของเขาได้หลบหนีไปในช่วงแรก แต่ถูกจับกุมมาได้ในวันรุ่งขึ้นและถูกลอบสังหารตามคำสั่งของเซือง วัน มิญ ผู้ซึ่งสืบทอดตำแหน่งต่อจากเขาในฐานะประธานาธิบดี เสี่ยมเป็นบุคคลในประวัติศาสตร์ที่ได้มีการถกเถียงกันในประวัติศาสตร์เกี่ยวกับสงครามเวียดนาม นักประวัติศาสตร์บางคนได้มองเขาว่าเป็นเครื่องมือของสหรัฐ ในขณะที่คนอื่น ๆ ได้กล่าวถึงเขาว่าเป็นอวตารของประเพณีเวียดนาม การค้นคว้าบางส่วนเมื่อไม่นานมานี้ได้แสดงให้เห็นถึงเสี่ยมจากมุมมองที่มีชาวเวียดนามเป็นศูนย์กลางมากขึ้น ในฐานะที่เป็นผู้นำที่มีความสามารถมุ่งเน้นไปที่การสร้างชาติและความทันสมัยของเวียดนามใต้
โง ดินห์ เดียม
โรงเรียนเทศบาลแหลมฉบัง 2
ปรมิณ ศิระวนาดล
ดีลิเลียน อัลฟอร์ด
ณศรันย์ จุมพลวิวัฒน์
ธันยบูรณ์ วงศ์วาสิน
สิรินโสพิศ ปัจฉิมสวัสดิ์
ณัฐจารี หรเวชกุล
นัทธพงศ์ พรมสิงห์
เอดส์แวนคูเวอร์
เอดส์แวนคูเวอร์  เป็นองค์กรไม่แสวงผลกำไรและองค์กรอนามัยชุมชนที่ก่อตั้งใน ค.ศ. 1983 ที่มีภารกิจคือบรรเทาความเสี่ยงต่อเอชไอวีและเอดส์ผ่านการสนับสนุน, การศึกษาจากภาครัฐ และการวิจัยชุมชน องค์กรนี้จัดตั้งขึ้นเพื่อเยียวยาทั้งชีวิตของผู้คนมีชีวิตอยู่กับเอชไอวีและเอดส์ และเพื่อป้องกันการแพร่กระจายของเอชไอวีโดยการริเริ่มการศึกษา องค์กรนี้ตั้งอยู่ในแวนคูเวอร์ ซึ่งเป็นองค์กรบริการโรคเอดส์และเอชไอวีที่เก่าแก่และใหญ่ที่สุดของแวนคูเวอร์
ด้วยความช่วยเหลือของอาสาสมัคร 200 คน เอดส์แวนคูเวอร์ได้ให้บริการฟรีและรักษาความลับสำหรับผู้คนหนึ่งในสามที่มีชีวิตอยู่กับเอชไอวีในรัฐบริติชโคลัมเบีย ท่ามกลางการให้บริการโดยองค์กรเป็นการจัดการรายกรณี, โครงการสนับสนุน, การกระจายร้านขายของชำและคำแนะนำทางโภชนาการ, ความช่วยเหลือทางการเงิน, การเข้าถึงสายด่วน, ศูนย์ทรัพยากรชุมชน และการศึกษา
เงินทุนและอาสาสมัคร.
การให้บริการโดยเอดส์แวนคูเวอร์ได้อาศัยเจ้าหน้าที่แผนกจ่ายกับอาสาสมัคร 200 คน ซึ่งเหล่าอาสาสมัครได้ช่วยเหลือ 20,000 คนเป็นเวลาหลายชั่วโมงในแต่ละปี ซึ่งเป็นจำนวนมูลค่างานที่ประมาณ 400,000 ดอลลาร์
ปัจจุบัน 80 เปอร์เซ็นต์ของเงินทุนมาจากแหล่งของรัฐบาลกลางและส่วนภูมิภาค จากผู้บริจาคเพิ่มเติมอีก 12 เปอร์เซ็นต์ ส่วนที่เหลืออีก 8 เปอร์เซ็นต์มาจากกิจกรรมการพัฒนากองทุน โดยมีผู้ให้การสนับสนุนรายสำคัญ ได้แก่ หน่วยงานสาธารณสุขชายฝั่งแวนคูเวอร์, สำนักงานสาธารณสุขแห่งประเทศแคนาดา และคณะกรรมาธิการบ่อนแห่งรัฐบริติชโคลัมเบีย
ใน ค.ศ. 2009 เอดส์แวนคูเวอร์ได้ร่วมมือกับทีชเอดส์ ซึ่งเป็นองค์กรไม่แสวงผลกำไรของสหรัฐอเมริกาเพื่อจัดหาวัสดุการศึกษาสำหรับรัฐดังกล่าว โดยได้ทำการพัฒนาขึ้นที่มหาวิทยาลัยสแตนฟอร์ด
พระวรวงศ์เธอ พระองค์เจ้าจิระศักดิ์สุประภาต
โรงเรียนเทศบาลแหลมฉบัง 2 (มูลนิธิไต้ล้ง-เช็ง พรประภา)
โรงเรียนเทศบาลแหลมฉบัง 2 (มูลนิธิไต้ล้ง - เช็ง พรประภา) เป็นโรงเรียนสหศึกษาเปิดสอนระดับชั้นอนุบาลศึกษาปีที่ 1 ถึงประถมศึกษาปีที่ 6 สังกัดสำนักงานเทศบาลนครแหลมฉบัง กรมส่งเสริมการปกครองท้องถิ่น เขตพื้นที่การศึกษา เขต 3
รัฐบาลมีโครงการจัดสร้างเมืองใหม่แหลมฉบัง ในรูปแบบของเทศบาลแหลมฉบัง เพื่อรองรับความเจริญเติบโตของโครงการ อีสเทรินซีบอร์ด ในอนาคต เทศบาลตำบลแหลมฉบัง
ได้ดำเนินการจัดตั้งโรงเรียนเทศบาลแหลมฉบัง แห่งที่ 2 ขึ้น อยู่ข้างวัดปชานาถ
และได้รับการสนับสนุบจาก " มูลนิธิไต้ล้ง - เช็ง พรประภา " เป็นเงินจำนวน 6,800,000 บาท (หกล้านแปดแสนบาทถ้วน)
เป็นค่าก่อสร้างอาคารเรียน ค.ส.ล. 3 ชั้น 18 ห้องเรียน และดำเนินการก่อสร้างเมื่อปี พ.ศ. 2540 แล้วเสร็จปี พ.ศ. 2541
จึงให้ใช้ชื่อโรงเรียนว่า " โรงเรียนเทศบาลแหลมฉบัง 2 (มูลนิธิไต้ล้ง - เช็ง พรประภา) "
และทำพิธีเปิดอาคารเรียน 1 เมื่อวันที่ 26 สิงหาคม พ.ศ. 2541 และถือเป็นวันสถาปนาโรงเรียน
หอพระประจำโรงเรียน.
หอพระธรรมรักษ์ปรีดา (หอพระพุทธชินราช) พระพุทธชินราชได้เริ่มหล่อขึ้นในสมัย นายปรีดา สรรพบรุษ ได้เป็นประธานกรรมการศึกษาได้ฤกษเททองหล่อพระพุทธรูป เมื่อวันที่ 26 มิถุนายน พ.ศ. 2548 เวลา 13.19 น ณ วัดแหลมทอง โดยมีพระอาจารย์ ธีรเวทตย์ ปุญญมโน เป็นประธานฝ่ายสงฆ์ วันที่ 26-27 มกราคม พ.ศ. 2549 ได้ทำพิธีพุทธาภิเษกและเบกพระเนตร เพื่อเป็นสิริมงคลแก่ชาวแหลมฉบัง หอพระธรรมรักษ์ปรีดา สร้างขึ้น พ.ศ. 2548 โดยช่างฝีมือช่างสิริพรพระ ชาวจังหวัดเพชรบุรี และออกแบบโดยอาจารย์ ทวีเวทตย์ ปุญญมโน วัดแหลมทอง จังหวัดชลบุรี
อาคารเรียน และสถานที่สำคัญ.
มี 3 ชั้น 27 ห้องเรียน สร้างปี พ.ศ. 2540
มี 3 ชั้น 18 ห้องเรียน สร้างปี พ.ศ. 2547
มี 3 ชั้น 24 ห้องเรียน สร้างปี พ.ศ. 2549
มี 4 ชั้น 9 ห้องเรียน สร้างปี พ.ศ. 2552
มี 2 ชั้น สร้างปี พ.ศ. 2551
มี 1 ชั้น
มี 2 ชั้น สร้างปี พ.ศ. 2550
มี 1 ชั้นเรียน สร้างปี พ.ศ. 2541
มี 2 ชั้น สร้างปี พ.ศ. 2559
มี 1 ชั้น สร้างปี พ.ศ. 2556
พระวรวงศ์เธอ พระองค์เจ้าพีระพงษ์ภานุเดช
เดนิส ริชาร์ดส์
โง ดินห์ เสี่ยม
มารี โฌเซฟีนแห่งซาวอย สมเด็จพระราชินีแห่งฝรั่งเศส
มาดามฟรานชัว เดอ แอบิกเน่ สแครอน มาควิสแห่งเมนทานอน
สมเด็จพระราชินีมาเรีย เทเรส ชาร์ล็อตแห่งฝรั่งเศส
พระเจ้าฮิวจ์ กาเป
ตระกูลกาเปต์
ฌานน์แห่งเอฟโรซ์ สมเด็จพระราชินีแห่งฝรั่งเศส
ฟุตบอลถ้วยพระราชทาน ก 2556
สุรินัม
แบล็ค ร็อค ชูตเตอร์
แบล็ค ร็อก ชูตเตอร์  เป็นมังงะและอนิเมะแนวต่อสู้ โดยนำเด็กผู้หญิงมาต่อสู้กัน ผู้สร้างคือ Shinobu Yoshioka วางจำหน่ายใน โรสมีเดีย เอ็นเตอร์เทนเม้นท์ (Rose Media &amp; Entertainment) ในอนิเมะเรื่องนี้จะมีอยู่ 2 มิติ คือ โลกแห่งความจริง กับ โลกเบื้องหลัง Black Rock Shooter
แบล็ค ร็อก ชูตเตอร์ ฉบับอนิเมะ ในปัจจุบันมีทั้งหมด 2 ภาค
BLACK★ROCK SHOOTER – แบล็ค ร็อค ชูตเตอร์ เป็นเรื่องราวของ คุโรอิ มาโตะ นักเรียนม.ต้น เธอได้พบเพื่อนใหม่อย่างทาคานาชิ โยมิ ตั้งแต่วันแรกที่เข้าเรียนจนทั้งคู่นั้นได้กลายเป็นเพื่อนสนิทกัน และได้ใช้ช่วงชีวิตที่มีความสุขเหมือนกับนักเรียนทั่วไปๆ แต่เมื่อทั้งคู่ขึ้นชั้นปีที่ 2 ทำให้ต้องแยกห้องเรียนกัน และมาโตะก็ได้เพื่อนใหม่ที่ชื่อว่า ยู ซึ่งเป็นผู้จัดการชมรมบาสเกตบอลที่มาโตะเล่นอยู่ แต่นั้นกลับเป็นสิ่งที่ทำให้โยมิรู้สึกแปลกแยกขึ้นมา และเกิดความรู้สึกโดดเดี่ยวเมื่อเห็น มาโตะกับยูคุยกันอย่างสนุกสนาน หลังเลิกเรียนมาโตะและยูที่รอโยมิกลับบ้านพร้อมกัน แต่กลับไม่เห็นแม้แต่เงาของโยมิมาตามที่นัด จึงกลับไปถามชมรมวอลเล่ย์บอล ก็พบว่าโยมิได้ล่วงหน้ากลับไปก่อนแล้วและพอวันต่อมาโยมิก็ไม่ได้มาที่โรงเรียน และช่วงหลังเลิกเรียนนั้นมาโตะก็ได้ถูกเรียกตัวไปให้ปากคำกับตำรวจที่บ้าน ถึงการหายตัวไปของโยมิ จึงทำให้มาโตะคิดว่าเป็นความผิดของตัวเองที่ไม่ได้เอาใจใส่โยมิให้ดี วันต่อมาในช่วงเช้าตรู่ก็มีเมลล์จากโยมิส่งมาถึงมาโตะ แต่ทว่ากลับไม่มีข้อความใดๆทั้งสิ้น เมื่อมาโตะโทรไปหาก็ไม่มีใครรับสาย มาโตะตัดสินใจออกไปยังลานว่างบนยอดเนินเขาซึ่งเป็นสถานที่แห่งความทรงจำของเธอกับโยมิ และที่นั้นมาโตะก็ได้พบที่ห้อยมือถือที่ให้กับโยมิเพื่อแสดงความเป็นเพื่อนของทั้งคู่ และที่ห้อยมือถือนั้นก็เกิดเปล่งแสงพร้อมกับนำเธอไปสู่โลกประหลาด และเธอได้พบกับเด็กผู้หญิงคนหนึ่งถามมาโตะว่า ต้องการช่วยคนสำคัญของเธอหรือไม่ แต่ทว่าคำตอบของมาโตะนั้นกลับไม่ได้ต้องการให้ช่วย แต่สิ่งที่มาโตะต้องการคือ การที่ได้เดินไปด้วยกัน การที่ได้หัวเราะด้วยกันและต้องการที่จะเจอกับโยมิอีกครั้ง
เด็กผู้หญิงเหมือนยอมรับในคำขอของมาโตะ จึงได้ทำการรวมร่างเข้ากับตัวของมาโตะ และในวินาทีที่มาโตะได้ร่วมร่างกับเด็กผู้หญิงคนนั้น มาโตะก็ได้รู้ชื่อของเธอที่จะช่วยเพื่อนคนสำคัญซึ่งมีชื่อว่า ” Black Rock Shooter ” (แบล็ค ร็อค ชูตเตอร์) และนี่เองคือจุดเริ่มต้นของเรื่องราวการผจญภัยของมาโตะในการช่วยเหลือโยมิเพื่อนคนสำคัญของเธอ
ไปซันดู
ไปซันดู  เป็นเมืองหลักของจังหวัดไปซันดู ทางตะวันตกของประเทศอุรุกวัย เมืองตั้งบนฝั่งตะวันออกของแม่น้ำอุรุกวัย บริเวณชายแดนประเทศอาร์เจนตินา อยู่ห่างจากกรุงมอนเตวิเดโอ ไปทางทิศตะวันตกเฉียง เหนือ 378 กม. จากข้อมูลประชากรปี ค.ศ. 2011 ถือเป็นเมืองมีประชากรมากเป็นอันดับ 4 ของประเทศ
มาร์ราคิช
มาร์ราคิช , มาราแก็ช , มุรรอกุช  หรือ เมร์ราเกช (เบอร์เบอร์: ) เป็นเมืองใหญ่ในประเทศโมร็อกโก มีประชากร 794,620 คน และมีประชากร 1,063,415 คนในเขตมหานคร (ค.ศ. 2004) เป็นเมืองใหญ่เป็นอันดับ 4 ของโมร็อกโก รองจากกาซาบล็องกา แฟ็ส และราบัต
เมืองนี้ก่อตั้งขึ้นในปี ค.ศ. 1062 โดยอะบู บักร์ อิบน์ อุมัร (Abu Bakr ibn Umar) หัวหน้าเผ่าและเป็นลูกพี่ลูกน้องกับยูซุฟ อิบน์ ตาชฟีน โดยเป็นเมืองหลวงของราชวงศ์อัลมอราวิดส์แห่งแอฟริกา ในสมัยกลางเป็นเมืองที่ยิ่งใหญ่เมืองหนึ่งของศาสนาอิสลาม ต่อมาฝรั่งเศสได้เข้ายึดครองใน ค.ศ. 1912 หลังจากนั้นฝรั่งเศสได้พัฒนาส่วนที่เป็นเมืองใหม่ขึ้น
ปัจจุบันถือเป็นเมืองหนึ่งที่คับคั่งที่สุดในแอฟริกา เป็นเมืองศูนย์กลางการค้า และจุดหมายปลายทางของนักท่องเที่ยว
มาร์ราเคช
ประธานาธิบดีสหรัฐอาหรับเอมิเรตส์
ประธานาธิบดีแห่งสหรัฐอาหรับเอมิเรตส์ เป็นประมุขแห่งรัฐของสหรัฐอาหรับเอมิเรตส์ และผู้ปกครององค์ปัจจุบันของรัฐอาบูดาบี ตามข้อตกลงกันเมื่อสหรัฐอาหรับเอมิเรตส์ได้รับเอกราชประธานาธิบดีสหรัฐอาหรับเอมิเรตส์จะต้องเป็นเจ้าผู้ครองรัฐอาบูดาบี ประธานาธิบดียังเป็นผู้บัญชาการทหารสูงสุดของกองทัพสหรัฐอาหรับเอมิเรตส์ ประธานสภาสูงสุด ประธานศาลฎีกา และประธานสภาปิโตรเลียม
ประธานาธิบดีคนปัจจุบันคือโมฮัมเหม็ด บิน ซายิด อัลนะฮ์ยาน พระองค์เป็นประธานาธิบดีเมื่อ 14 พฤษภาคม ค.ศ. 2022 หลังจากการสิ้นพระชนม์ของพระเชษฐาต่างพระมารดาของพระองค์ เคาะลีฟะฮ์ บิน ซายิด อัลนะฮ์ยาน
ประวัติของสัตยกางเขน
ชัยณรงค์ ทาทอง
ชัยณรงค์ ทาทอง เป็นนักฟุตบอล ชาวไทย เกิดเมื่อวันที่ 31 มกราคม พ.ศ. 2530 ปัจจุบันได้ลงเล่นให้กับสโมสรฟุตบอลพีทีที ระยอง
Nan Province
Bangkok Bank FC
วีระ เกิดพุดซา
วีระ เกิดพุดซา เกิดเมื่อวันที่ 1 กรกฎาคม พ.ศ. 2527 เป็นนักฟุตบอลชาวไทย เล่นในตำแหน่งผู้รักษาประตู
วีระ ถูกควบคุมตัวจากตำรวจเนื่องจากเป็นหนึ่งในผู้ถูกกล่าวหาว่ามีส่วนเกี่ยวข้องในการล็อกผลการแข่งขัน ในเวลาต่อมาได้ถูกยกเลิกสัญญาโดยนครราชสีมาทันที
สุจิต บุญบงการ
ศาสตราจารย์กิตติคุณ สุจิต บุญบงการ (เกิด 9 ตุลาคม พ.ศ. 2485) อธิการวิทยาลัยรัฐศาสตร์ เศรษฐศาสตร์ และโลกาภิวัตน์ มหาวิทยาลัยรังสิต, อดีตตุลาการศาลรัฐธรรมนูญ, อดีตรองอธิการบดีฝ่ายกิจการนิสิต จุฬาลงกรณ์มหาวิทยาลัย ที่ปรึกษาและกรรมการคณะกรรมการเตรียมการเพื่อสร้างความสามัคคีปรองดอง ในรัฐบาล พลเอก ประยุทธ์ จันทร์โอชา
สุจิต บุญบงการ เกิดเมื่อวันที่ 9 ตุลาคม พ.ศ. 2485 เคยดำรงตำแหน่งที่สำคัญต่าง ๆ มากมาย อาทิเช่น ประธานสภาพัฒนาการเมือง, สมาชิกสภาร่างรัฐธรรมนูญ เป็นต้น
พระเจ้าหลุยส์ที่ 19 แห่งฝรั่งเศส
หมากรุกสากลโอลิมเปียดครั้งที่ 41
หมากรุกสากลโอลิมเปียดครั้งที่ 41  จัดขึ้นโดยสมาพันธ์หมากรุกโลก และประกอบไปด้วยการแข่งขันแบบโอเพ่นและการแข่งขันประเภทหญิง ตลอดจนหลายรายการที่ออกแบบมาเพื่อส่งเสริมการแข่งขันหมากรุกสากล ซึ่งจะใช้สถานที่การแข่งขัน ณ ทรมเซอ ประเทศนอร์เวย์ ช่วงฤดูร้อน ค.ศ. 2014
โดยมีสองเมืองที่เสนอการเป็นเจ้าภาพจัดการแข่งขัน ซึ่งได้แก่อัลเบนา ในประเทศบัลแกเรีย กับทรมเซอ ขั้นตอนการเสนอชื่อจัดขึ้นใน ค.ศ. 2010 ที่คานทียา-แมนซีสค์ ซึ่งกินระยะเวลาหลายวัน ในที่สุดนอร์เวย์ก็เป็นฝ่ายชนะที่ 95-47 คะแนน
ทั้งนี้ กรรมการผู้จัดการของโอลิมเปียดคือโบร์ช โรเบิร์ตสัน ส่วนประธานกรรมการคือเฮนริก เอนเดเนส และในภายหลังคือแฮร์มัน คริสตอฟเฟอร์เซน
HTC One (device)
มะเร็งต่อมน้ำเหลือง
มะเร็งต่อมน้ำเหลือง เป็นมะเร็งเม็ดเลือดชนิดหนึ่งซึ่งเกิดกับเซลล์เม็ดเลือดขาวลิมโฟซัยต์ ซึ่งเป็นส่วนหนึ่งของระบบภูมิคุ้มกัน มีหน้าที่ปกติคือป้องกันร่างกายจากการติดเชื้อและโรคบางชนิด ทำให้ลิมโฟซัยต์ทำหน้าที่ผิดปกติไป ลิมโฟซัยต์ที่ผิดปกติอาจแบ่งตัวได้เร็วกว่าเซลล์ปกติหรืออาจมีอายุยืนกว่าปกติ ลิมโฟซัยต์ที่ผิดปกติเหล่านี้อาจอยู่เป็นก้อนมะเร็งต่อมน้ำเหลืองที่ต่อมน้ำเหลือง ม้าม ไขกระดูก ในเลือด หรือในอวัยวะอื่นได้
ป้อมปราการที่สร้างขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช
โจว มี่ (นักร้อง)
โจว มี่ (; 19 เมษายน 2529 —) เป็นสมาชิกชาวจีนวงซูเปอร์จูเนียร์เอ็ม ก่อนที่เขาจะกลายเป็นนักร้อง โจว มี่สร้างชื่อเสียงในฉากความบันเทิงของจีน - โดยเฉพาะอย่างยิ่งในวงการดนตรีและโทรทัศน์โฮสติ้ง จนได้มาเป็นหนึ่งในวงซูเปอร์จูเนียร์เอ็ม และเมื่อไม่นานมานี้ เป็นที่รู้จักในฐานะหนึ่งในสมาชิกกลุ่มย่อยของซูเปอร์จูเนียร์ วงซูเปอร์จูเนียร์ เอ็ม ที่ต้องไปทำผลงานเพลงบุกตลาดในประเทศจีน โดยในอัลบั้ม Super Junior - M นี้มีนักร้องชาวจีน 2 คนเข้ามาร่วมทำงานด้วย นั่นก็คือ เฮนรี่ และ โจว มี่ ส่วนวงซูเปอร์จูเนียร์เอ็ม ที่ได้ร่วมทำงานในยูนิตนี้มีห้าคน คือ ฮันกย็อง ดงแฮ ซีวอน คยูฮย็อน และ รยออุค
ซัมซุง กาแลคซี โน้ต 8.0 (คอมพิวเตอร์แท็บเล็ต)
ซัมซุง กาแลคซี โน้ต 8.0 เป็นแท็บเล็ต ที่ใช้ระบบปฏิบัติการแอนดรอยด์ เปิดตัวในงาน โมบายล์ เวิลด์ คองเกรส 2013 ที่เมืองบาร์เซโลนา ประเทศสเปน ในวันที่ 23 กุมภาพันธ์ พ.ศ. 2556 โดยจะวางขายในไตรมาสที่ 2 ของปี พ.ศ. 2556
มหาจักรวรรดิเยอรมัน
ชาร์ลส มิงกัส
โซเฟีย มักดาลีนาแห่งเดนมาร์ก
โซเฟีย มักดาลีนาแห่งเดนมาร์ก สมเด็จพระราชินีแห่งสวีเดน  (3 กรกฎาคม ค.ศ. 1746 – 21 สิงหาคม ค.ศ. 1813) ทรงเป็นสมเด็จพระราชินีแห่งสวีเดน โดยเป็นพระมเหสีในพระเจ้ากุสตาฟที่ 3 แห่งสวีเดน พระนางเป็นพระราชธิดาพระองค์โตในพระเจ้าเฟรเดอริกที่ 5 แห่งเดนมาร์กกับสมเด็จพระราชินีหลุยส์แห่งเดนมาร์ก และเป็นพระเชษฐภคินีในพระเจ้าคริสเตียนที่ 7 แห่งเดนมาร์ก
ภูมิหลังและช่วงต้นพระชนม์ชีพ.
เจ้าหญิงโซเฟีย มักดาลีนาแห่งเดนมาร์กประสูติในวันที่ 3 กรกฎาคม พ.ศ. 2289 ณ พระราชวังคริสเตียนบอร์ก โคเปนเฮเกน เป็นพระราชธิดาพระองค์โตในพระเจ้าเฟรเดอริกที่ 5 แห่งเดนมาร์กกับพระมเหสีพระองค์แรก สมเด็จพระราชินีหลุยส์แห่งเดนมาร์ก ใน พ.ศ. 2294 ขณะมีพระชนมายุ 5 พรรษา เจ้าหญิงทรงถูกหมั้นหมายกับรัชทายาทแห่งราชบัลลังก์สวีเดน คือ เจ้าชายกุสตาฟ และนำมาซึ่งการขึ้นเป็นสมเด็จพระราชินีแห่งสวีเดน การอภิเษกสมรสถูกจัดแจงโดยรัฐสภาไม่ใช่พระราชวงศ์สวีเดน และเจ้าหญิงทรงเป็นที่ชิงชังจากสมเด็จพระราชินีหลุยซา อัลริคาซึ่งทรงขัดแย้งกับรัฐสภามาเป็นเวลานานและทรงต้องการให้พระราชโอรสอภิเษกสมรสกับพระนัดดาของพระนางเองคือ มาร์เกรฟวีนฟิลิปพินส์แห่งบรันเดนบวร์ก-ชเวดท์ ในวันที่ 1 ตุลาคม พ.ศ. 2309 เจ้าหญิงโซเฟีย มักดาลีนาได้อภิเษกสมรสกับเจ้าชายกุสตาฟโดยผ่านตัวแทนที่พระราชวังคริสเตียนบอร์กในโคเปนเฮเกน และทั้งสองพระองค์ได้อภิเษกสมรสอย่างเป็นทางการที่สต็อกโฮล์ม ในวันที่ 4 พฤศจิกายน
การเข้าสู่ราชสำนักสวีเดน.
ในราชสำนักสวีเดน เจ้าหญิงทรงได้รับการต้อนรับด้วยความเมตตาจากสมเด็จพระเจ้าอดอล์ฟ เฟรเดอริคแห่งสวีเดน พระสัสสุระแต่สมเด็จพระราชินีหลุยซา อัลริคา พระสัสสุซึ่งทรงปกครองราชสำนัก พระนางทรงชิงชังเจ้าหญิงและแม้กระทั่งเจ้าชายกุสตาฟ พระสวามีก็ไม่สนพระทัยในเจ้าหญิง สมเด็จพระราชินีหลุยซา อัลริคาทรงพยายามโน้มน้าวให้พระราชโอรสห่างเหินกับพระสุณิสา ซึ่งเจ้าชายกุสตาฟทรงรังเกียจแม้แต่จะคิดถึงเรื่องการมีเพศสัมพันธ์กับสตรีจนไม่ประสงค์แม้แต่จะลอง คนผู้หนึ่งในสมัยนั้นได้กล่าวว่า "เจ้าชายองค์นี้ไม่เคยแสดงความจงรักภักดีต่อหน้าแท่นบูชาวีนัส" ใน พ.ศ. 2312 เมื่อศิลปินชาวสวีเดนเดินทางไปเยือนราชสำนักเดนมาร์กของสมเด็จพระเจ้าคริสเตียนที่ 7 แห่งเดนมาร์ก พระเจ้าคริสเตียนตรัสถามเขาถึงพระพลานามัยของพระเชษฐภคินี ศิลปินผู้นั้นทูลตอบว่า "เจ้าหญิงทรงสุขสบายดีเท่าที่สตรีผู้สมรสมาเกือบสามปีแต่ยังบริสุทธิ์ผุดผ่องพึงรู้สึกพระเจ้าค่ะ" เจ้าหญิงโซเฟีย มักดาลีนาทรงได้รับการบรรยายว่าเป็นเจ้าหญิงที่ทรงพระสิริโฉม เจ้าหญิงทรงนำสินสมรสจำนวนมากมายังราชสำนักสวีเดนนับตั้งแต่ พ.ศ. 2223 ที่ซึ่งเจ้าหญิงอัลริคา เอเลโอนอราแห่งเดนมาร์กได้อภิเษกสมรสกับสมเด็จพระเจ้าชาร์ลส์ที่ 11 แห่งสวีเดน เจ้าหญิงโซเฟีย มักดาลีนาทรงได้รับการศึกษาเพื่อทำหน้าที่พระราชินีที่ดี พระนางทรงได้รับการสรรเสริญมากแต่ไม่ทรงได้รับความนิยมอันเนื่องจากการที่ทรงได้รับการอบรมดูแลอย่างเข้มงวดทำให้เป็นการยากที่จะทรงปรับตัวให้เข้ากับราชสำนักสวีเดน โดยตามธรรมชาติ พระนางมีพระบุคลิกที่เยือกเย็นและถือพระองค์ หลังจากพระเจ้าอดอล์ฟ เฟรเดอริคแห่งสวีเดนเสด็จสวรรคตในปี พ.ศ. 2314 เจ้าชายกุสตาฟได้ขึ้นครองราชย์เป็น สมเด็จพระเจ้ากุสตาฟที่ 3 แห่งสวีเดน ในปีถัดมา เจ้าหญิงโซเฟีย มักดาลีนาได้รับการสวมมงกุฎสมเด็จพระราชินีแห่งสวีเดน
สมเด็จพระราชินีโซเฟีย มักดาลีนามีพระบุคลิกที่เคร่งเครียดและเขินอาย และไม่ทรงเคยเป็นสมาชิกของกลุ่มคนวงในของกษัตริย์ พระนางและพระเจ้ากุสตาฟมีพระบุคลิกที่แตกต่างกันที่ซึ่งได้สร้างความเหินห่างของทั้งสองพระองค์ พระนางทรงประกอบพระราชกรณียกิจตามพิธีการแต่ไม่ทรงชอบวิถีชีวิตในราชสำนักที่หรูหราซึ่งล้อมรอบพระสวามีที่โปรดการเข้าสังคม เมื่อทรงประกอบพระราชกรณียกิจในฐานะของสมเด็จพระราชินี ดัสเชสเฮดวิก เอลิซาเบธ ชาร์ล็อตแห่งฮ็อลชไตน์-ก็อตท็อปพระชายาในพระอนุชาของพระสวามี ได้ทรงบรรยายถึงพระราชินีว่าทรง "ถูกบังคับให้พบปะผู้คน" พระราชินีโปรดที่จะประทับที่ที่ประทับส่วนพระองค์คือ พระราชวังอัลริคส์ดัลเมื่อใดก็ตามที่ทรงเลี่ยงได้
ในพระอนุทินสำคัญของดัสเชสเฮดวิก เอลิซาเบธ ชาร์ล็อตแห่งฮ็อลชไตน์-ก็อตท็อป ทรงบรรยายถึงพระราชินีว่า ทรงพระสิริโฉม, เยือกเย็น, เงียบและทะนง ทรงสุภาพมากและเป็นทางการ ทรงสงวนท่าทีและไม่โปรดการเข้าสังคม ในโอกาสที่เป็นทางการ พระนางทรงประพฤติพระองค์อย่างดีที่สุด พระนางทรงประพฤติปฏิบัติตามมารยาทของราชสำนักอย่างงดงามและทรงได้รับการพบเห็นในฐานะที่สง่างามและน่าประทับใจ พระราชินีมีพระสหายสนิท 2 คน คือ มาเรีย ออโรรา อุกกลาและบารอนเนส เวอร์จิเนีย ชาร์ล็อตตา ดูวอล แมนเดอร์สตอร์ม พระนางโปรดการประทับเพียงลำพังด้วยการใช้เวลาในที่ที่ประทับและเสวยอาหารเพียงพระองค์เดียว พระนางทรงทำพระเกศาอย่างเป็นทางการทุก ๆ สองสัปดาห์และโปรดการละครที่ซึ่งทรงร่วมชมการแสดงบ่อยครั้ง ระหว่างที่พระเจ้ากุสตาฟเสด็จเยือนอิตาลีในปี พ.ศ. 2326 ถึง พ.ศ. 2327 พระนางเสด็จเสวยพระกระยาหารในสาธารณะอย่างเป็นทางการทุก ๆ สองสัปดาห์ นางสนองพระโอษฐ์ของพระนางเป็นสตรีชาวสวีเดนที่มีชื่อเสียงในยุคนี้ได้แก่ "ชาริทีสทั้งสาม" คือ ออกุสตา ฟอน เฟอร์เซน, อุลลา ฟอน โฮ็ปเกนและโลวีซา เมเจอร์เฟลท์ และศิลปินได้แก่ มารีอานน์ เออห์เรนสตอร์มและชาร์ล็อตตา เซเดอร์ครูทซ์
สมเด็จพระราชินีโซเฟีย มักดาลีนาไม่ทรงยุ่งเกี่ยวกับการเมือง ยกเว้นในครั้งหนึ่ง ช่วงระหว่างสงครามรัสเซีย-สวีเดน (1788 – 1790) ในปี พ.ศ. 2331 พระนางทรงริเริ่มเจรจาสงบศึกกับเดนมาร์ก ทรงเรียกตัวเอกอัครราชทูตเดนมาร์กมาเข้าเฝ้า ตรัสกับเขาและมีพระราชเสาวนีย์ให้เขานำพระราชหัตถเลขาของพระนางไปมอบแก่พระเจ้าคริสเตียนที่ 7 แห่งเดนมาร์ก พระอนุชา ในช่วงสงครามรัสเซีย-สวีเดนนี้มีการบันทึกว่าพระราชินีทรงพบปะเชลยศึกชาวรัสเซียในสวนของพระราชวังฮากาและทรงประทานเงินแก่พวกเขาคนละ 100 โครน และมีการกล่าวว่าพระราชินีโปรดฉลองพระองค์แบบอังกฤษเนื่องจากทรงเห็นว่าฉลองพระองค์แบบฝรั่งเศสนั้นดูเปิดเผยมากเกินไป
วิกฤตการสืบราชบัลลังก์.